ΚΑΝΟΝΙΣΜΟΣ ( ΕΟΚ ) αριθ . 2389/89 ΤΟΥ ΣΥΜΒΟΥΛΙΟΥ της 24ης Ιουλίου 1989 για τους γενικούς κανόνες κατάταξης των ποικιλιών αμπέλου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς^(1 ), όπως τροποποιήθηκε τελευτάα από τον κανονισμό ( ΕΟΚ ) αριθ.^1236^(2 ), και ιδίως το άρθρο^13 παράγραφος^1,

την πρόταση της Επιτροπής,

Εκτιμώντας :

ότι μετά από τις πολυάριθμες διαδοχικές κωδικοποιήσεις των κοινοτικών ρυθμίσεων στον αμπελοοινικό τομέα πρέπει για λόγους σαφήνειας να κωδικοποιηθεί ο κανονισμός ( ΕΟΚ ) αριθ.^347/79 του Συμβουλίου της 5ης Φεβρουαρίου 1979 περί γενικών κανόνων κατατάξεως των ποικιλιών αμπέλου^(3 ), όπως τροποποίηθηκε τελευταία από τον κανονισμό ( ΕΟΚ ) αριθ.^3805/85^(4 ), προσαρμόζοντας τις σχετικές παραπομπές του κειμένου

ότι το άρθρο 13 παράγραφος 1 του κανονισμού ( ΕΟΚ ) αριθ.^822/87 προβλέπει ότι το Συμβούλιο θεσπίζει τους γενικούς κανόνες κατάταξης των ποικιλιών που επιτρέπεται να καλλιεργούνται στην Κοινότητα ότι οι κανόνες αυτοί πρέπει ιδίως να προβλέπουν την κατάταξη των ποικιλιών ανά διοικητικές ενότητες ή τμήματα διοικητικών ενοτήτων σε ποικιλίες συνιστώμενες, ποικιλίες επιτρεπόμενες και ποικιλίες ποικιλίες προσωρινά επιτρεπόμενες

ότι μια τέτοια κατάταξη είναι ιδιαίτερα κατάλληλη να οδηγήσει τους αμπελουργούς της Κοινότητας σε παραγωγή ποιότητας, προσανατολίζοντάς τους στην επιλογή των

ποικιλιών που φυτεύουν ότι η κατάταξη των ποικιλιών αμπέλου, ανάλογα με την ποιότητα των οίνων που παράγουν, ενθαρρύνει τη φύτευση ποικιλιών που παράγουν οίνους, η καλή ποιότητα των οποίων είναι αναγνωρισμένη και η ζήτηση στην αγορά είναι αρκετά σταθερή ή σε ανάπτυξη ότι μ' αυτόν τον τρόπο η κατάταξη ποικιλιών αμπέλου συμβάλλει μακροπρόθεσμα στην αποφυγή δημιουργίας διαρθρωτικών πλεονασμάτων στην αμπελοοινική αγορά ότι οι τρόποι χρησι -

μοποίησης των σταφυλιών που λαμβάνονται από τις ποικιλί -

ες που θα καταταγούν, μπορούν να διακρίνονται σύμ -

φωνα με την κατηγορία του προϊόντος που παράγεται από

αυτές, όπως επιτραπέζιος οίνος ποιότητας που παράγεται σε καθορισμένη περιοχή, στους οποίους συμπεριλαμβάνονται οι αφρώδεις οίνοι, τα vins de liqueur και οι ημιαφρώδεις οίνοι ποιότητας που παράγονται σε καθορισμένη περιοχή, καθώς και αφρώδης οίνος, αφρώδης οίνος ποιότητας, vin de liqueur, ημιαφρώδης οίνος, απόσταγμα οίνου, χυμός σταφυλιών και σταφίδες

ότι πρέπει να διακρίνονται, κατά την κατάταξη των ποικιλιών αμπέλου, οι τρόποι χρησιμοποίησης των σταφυλιών που λαμβάνονται από αυτές ότι πρέπει, κατά την κατάταξη ανά διοικητικές ενότητες, να λαμβάνονται υπόψη οι ιδιαίτερες συνθήκες παραγωγής

ότι ωστόσο το γεγονός ότι τα σταφύλια μιας ποικιλίας αμπέλου χρησιμοποιούνται παρεμπιπτόντως για άλλους σκοπούς από εκείνους που αρμόζουν στην κατάταξη της ποικιλίας αμπέλου από την οποία προέρχονται, ιδίως δε το ότι τα σταφύλια μιας επιτραπέζιας ποικιλίας χρησιμοποιούνται για οινοποίηση, δεν πρέπει να εμποδίζει την κατάταξη σύμφωνα με την κύρια χρήση αυτής της ποικιλίας αμπέλου

ότι η αναγνώριση των ποικιλιών αμπέλου που καλλιεργούνται στην Κοινότητα είναι απαραίτητη για τον έλεγχο της τήρησης των κοινοτικών και εθνικών διατάξεων που αφο -

ρούν την καλλιέργεια των ποικιλιών αμπέλου ότι, για το λόγο αυτόν, μπορούν να περιλαμβάνονται στην κατάταξη μόνο εκείνες οι ποικιλίες αμπέλου των οποίων τα πολλαπλασιαστικά υλικά γίνονται αποδεκτά σ' ένα τουλάχιστον κράτος μέλος για την πιστοποίηση ή τον έλεγχο ως τυπικά υλικά αγενούς πολλαπλασιασμού, σύμφωνα με τις κοινοτικες διατάξεις

ότι, μεταξύ των οινοποιήσιμων ποικιλιών που καλλιεργούνται σήμερα στην Κοινότητα για την παραγωγή οίνων που προορίζονται για άμεση ανθρώπινη κατανάλωση, οι ποικιλίες αμπέλου που προέρχονται από διασταυρώσεις μεταξύ ειδών δεν έχουν αποδώσει ικανοποιητικά αποτελέσματα ότι πρέπει λοιπόν οι ποικιλίες αυτές να μην καταταχθούν στις συνιστώμενες ποικιλίες ότι δεν δικαιολογείται να αποκλειστούν εκ των προτέρων από την κατάταξη, μεταξύ των συνιστωμένων ποικιλιών, οι οινοποιήσιμες ποικιλίες που έχουν ληφθεί, μετά τις 19 Ιουλίου 1970, με διασταυρώσεις μεταξύ ειδών και των οποίων η καλλιεργητική συμπεριφορά αναγνωρίζεται ως ικανοποιητική ότι είναι ωστόσο σκόπιμο να μη γίνει διάκριση σύμφωνα με την καταγωγή για να καταταχθούν οι οινοποιήσιμες ποικιλίες ως επιτρεπόμενες ή ως προσωρινά επιτρεπόμενες

ότι, δεδομένου ότι επιτραπέζια σταφύλια χρησιμοποιούνται παρεμπιπτόντως για οινοποίηση, ενδείκνυται να επεκταθεί η κατάταξη και στις ποικιλιές αμπέλου που γίνονται αποδε -

κτές στα πλαίσια των κοινών κανόνων ποιότητας για τα επιτραπέζια σταφύλια, που θεσπίστηκαν από τον κανονισμό αριθ.^58 της Επιτροπής περί καθορισμού των κοινών κανόνων ποιότητος για ορισμένα προϊόντα του παραρτήματος^Ι^Β του κανονισμού αριθ.^23 περί βαθμιαίας ιδρύσεως κοινής οργάνωσης αγορών στον τομέα των οπωροκηπευτικών^(5 ), όπως τροποποιήθηκε τελευταία από τον κανονισμό ( ΕΟΚ ) αριθ.^920/89^(6 ) ότι η συμπεριφορά των ποικιλιών αυτών για την κανονική τους χρησιμοποίηση είναι καθοριστική για την κατάταξή τους

ότι, εφόσον για την ονομασία μιας και της αυτής κατηγορίας αμπέλου χρησιμοποιούνται διαφορετικά ονόματα, πρέπει να συνταχθεί κατάλογος των γνωστών συνωνύμων που χρησιμοποιούνται στο εμπόριο ότι και ένας κατάλογος ομωνύμων μπορεί να είναι χρήσιμος στην περίπτωση που μία μόνο ονομασία χρησιμοποιείται για περισσότερες ποικιλίες αμπέλου

ότι η κτηθείσα πείρα έδειξε την ανάγκη να προβλεφθεί ως πιθανή τροποποίηση στην κατάταξη των ποικιλιών αμπέλου η προσθήκη ποικιλίας αμπέλου στην κατάταξη των συνιστωμένων, επιτρεπομένων και προσωρινά επιτρεπομένων ποικιλιών ότι για μια τέτοια προσθήκη στην κατάταξη πρέπει σε ορισμένες περιπτώσεις, και ιδίως στην περίπτωση νέας ποικιλίας, να προβλεφθεί ότι η καλλιεργητική συμπεριφορά της ποικιλίας αυτής διαπιστώνεται βάσει των πληροφοριών που συλλέγει το ενδιαφερόμενο κράτος μέλος κατά τις έρευνες επί των καλλιεργητικών δοκιμών ότι έχει επίσης αποδειχθεί αναγκαίο να προβλεφθεί η δυνατότητα απένταξης των ποικιλιών αμπέλου των οποίων η καλλιέργεια δεν δίνει ικανοποιητικά αποτελέσματα ότι, όσον αφορα την κατηγορία των επιτρεπομένων ποικιλιών αμπέλου, πρέπει να γίνονται αποδεκτές μόνον προσωρινά οι ποικιλίες οι οποίες δεν περιελήφθησαν στην κατάταξη της 31ης Μαΐου 1974 μετά την εξέταση της καλλιεργητικής τους συμπεριφοράς και να λαμβάνεται, μετά από μια ορισμένη περίοδο παρατήρησης, απόφαση για την εν λόγω ποικιλία

ότι είναι απαραίτητο να καθοριστούν οι όροι για την προώθηση στην κατηγορία των συνιστωμένων ποικιλιών αμπέλου μιας ποικιλίας που περιλαμβάνεται στην κατηγορία των επιτρεπομένων ποικιλιών αμπέλου, καθώς και οι όροι της απένταξης μιας ποικιλίας σε κατώτερη κατηγορία,

ότι, όταν μια ποικιλία αμπέλου που έχει καταταχθεί ως επιτρεπόμενη ποικιλία, προωθείται στην κατηγορία των συνιστωμένων ποικιλιών αμπέλου για την αυτή διοικητική ενότητα, δεν είναι απαραίτητη η εξέταση της καλλιεργητικής συμπεριφοράς, δεδομένου ότι η ποικιλία αυτή είναι ήδη γνωστή βάσει της πείρας και των πληροφοριών που έχει συγκεντρώσει το ενδιαφερόμενο κράτος μέλος

ότι για λόγους ελέγχου είναι επιθυμητή η αποδοχή ποικιλιών υποκειμένων αμπέλου στην κατάταξη ότι, λαμβανομένου υπόψη του περιορισμένου αριθμού τους, οι ποικιλίες αυτές, καθώς και οι ποικιλίες σταφυλιών για ειδικές χρήσεις είναι δυνατόν να καταταχθούν για ολόκληρο το έδαφος της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Η κατάταξη των ποικιλιών αμπέλου περιλαμβάνει όλες τις ποικιλίες αμπέλου του γένους Vitis, περιλαμβανομένων και

εκείνων που προέρχονται από διασταυρώσεις μεταξύ ειδών, που είναι αποδεκτές για καλλιέργεια στην Κοινότητα και προοριζονται για την περαγωγή σταφυλιών ή υλικών αγενούς πολλαπλασιασμού της αμπέλου .

Άρθρο 2 1 . Οι ποικιλίες αμπέλου κατατάσσονται σύμφωνα με την κανονική χρησιμοποίηση των σταφυλιών που παράγονται από αυτές .

2 . Για τους σκοπούς του παρόντος κανονισμού νοούνται ως :

α ) ^οινοποιήσιμη ποικιλία, η ποικιλία αμπέλου που καλλιεργείται κανονικά για την παραγωγή νωπών σταφυλιών τα οποία προορίζονται για παραγωγή οίνων για άμεση ανθρώπινη κατανάλωση

β ) ^επιτραπέζια ποικιλία, η ποικιλία αμπέλου που είναι αποδεκτή στα πλαίσια των κοινών κανόνων ποιότητας για τα επιτραπέζια σταφύλια, οι οποίοι θεσπίσθηκαν κατ' εφαρμογήν του κανονισμού ( ΕΟΚ ) αριθ.^1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών^(7 ), όπως τροποποιήθηκε τελευταία από τον κανονισμό ( ΕΟΚ ) αριθ.^1119/89^(8 ) η ποικιλία αυτή καλλιεργείται κανονικά για την παραγωγή σταφυλιών που προορίζονται να καταναλώνονται νωπά

γ ) ^ποικιλία σταφυλιών για ειδική χρήση, η ποικιλία αμπέλου που καλλιεργειται κανονικά για άλλες χρήσεις εκτός από εκείνες που αναφέρονται στα στοιχεία^α ) και β ), όπως :

- παραγωγή αποστάγματος οίνου,

- παραγωγή χυμού σταφυλιών,

- παραγωγή σταφυλιών χρησιμοποιουμένων κανονικά στην κονσερβοιία,

- παραγωγή σταφίδων

δ ) ^ποικιλία υποκειμένων αμπέλου, η ποικιλία αμπέλου η οποία καλλιεργείται για την παραγωγή υλικών αγενούς πολλαπλασιασμού της αμπέλου και παρέχει το υπόγειο μέρος του φυτού .

Άρθρο 3 1 . Οι οινοποιήσιμες ποικιλίες και οι επιτραπέζιες ποικιλίες αμπέλου κατατάσσονται για καθεμία από τις ακόλουθες διοικητικές ενότητες ή τμήματα διοικητικών ενοτήτων :

- Regierungsbezirk για τη Γερμανία,

- departement για τη Γαλλία,

- province για την Ιταλία,

- νομός για την Ελλάδα,

- επαρχία και περιοχή για τη Ισπανία,

- περιοχή για την Πορτογαλία,

- το σύνολο του εθνικού εδάφους για τα άλλα κράτη μέλη .

2 . Οι ποικιλίες σταφυλιών για ειδική χρήση και οι ποικιλίες υποκειμένων κατατάσσονται για ολόκληρο το έδαφος της Κοινότητας . Ωστόσο ένα μέρος ή το σύνολο των ποικιλιών αυτών είναι δυνατόν να καταταχθούν κατόπιν αιτήσεως κράτους μέλους για μία ή περισσότερες διοικητικές ενότητες του κράτους μέλους αυτού .

Άρθρο 4 1 . Η ίδια οινοποιήσιμη ποικιλία μπορεί να καταταχθεί κατά διαφορετικό τρόπο ανά διοικητικές ενότητες ή τμήματα διοικητικών ενοτήτων .

2 . Η ίδια ποικιλία μπορεί να περιληφθεί κατ' εξαίρεση και στις επιτραπέζιες ποικιλίες και στις οινοποιήσιμες ποικιλίες .

3 . Η ίδια ποικιλία μπορεί να καταταχθεί κατά διαφορετικό τρόπο ανάλογα με τη χρησιμοποίησή της για την παραγωγή:

- επιτραπέζιου οίνου,

- οίνου ποιότητας παραγόμενου σε καθορισμένη περιοχή, περιλαμβανομένων των αφρωδών οίνων, των vins de liqueur και των ημιαφρωδών οίνων ποιότητας που παράγονται σε καθορισμένη περιοχή,

- αφρώδους οίνου, αφρώδους οίνου ποιότητας, vin de liqueur ή ημιαφρώδους οίνου, εκτός από τους οίνους που αναφέρει η δεύτερη περίπτωση,

- αποστάγματος οίνου,

- χυμών σταφυλιών,

- σταφίδων .

Άρθρο 5 1 . Για κάθε μία από τις διοικητικές ενότητες ή τμήματα διοικητικών ενοτήτων και, κατά περίπτωση, για το έδαφος της Κοινότητας οι ποικιλίες αμπέλου κατανέμονται σε μία από τις ακόλουθες κατηγορίες : συνιστώμενες ποικιλίες αμπέλου, επιτρεπόμενες ποικιλίες αμπέλου και προσωρινά επιτρεπόμενες ποικιλίες αμπέλου .

2 . Στην κατάταξη είναι δυνατόν να περιληφθούν μόνον οι ποικιλίες αμπέλου των οποίων τα υλικά αγενούς πολλαπλασιασμού γίνονται δεκτά σ' ένα τουλάχιστον κράτος μέλος για την πιστοποίηση ή τον έλεγχο ως τυπικών υλικών αγενούς πολλαπλασιασμού, σύμφωνα με την οδηγία 68/193/ΕΟΚ του Συμβουλίου της 9ης Απριλίου 1968 περί της εμπορίας των υλικών αγενούς πολλαπλασιασμού της αμπέλου^(9 ).

Άρθρο 6 1 . ιΟσον αφορά τις οινοποιήσιμες ποικιλίες :

α ) ^περιλαμβάνονται στις συνιστώμενες ποικιλίες αμπέλου οι ποικιλίες οι οποίες :

- καλλιεργούνται επί του παρόντος στην Κοινότητα και ανήκουν στο είδος Vitis vinifera ( L ), ή

- προέρχονται από διασταυρώσεις μεταξύ ειδών των οποίων η καλλιεργητική συμπεριφορά έχει αναγνωρισθεί μετά τις 19 Ιουλίου 1970 ως ικανοποιητική, σύμφωνα με το άρθρο^12

και οι οποίες παράγουν συνήθως οίνους, η καλή ποιότητα των οποίων έχει αναγνωρισθεί

β ) ^περιλαμβάνονται στις επιτρεπόμενες ποικιλίες αμπέλου οι ποικιλίες που παράγουν συνήθως οίνο νόμιμο και εμπορεύσιμο του οποίου, η ποιότητα, αν και αποδεκτού επιπέδου, είναι κατώτερη από την ποιότητα του οίνου που αναφέρεται στο στοιχείο^α )

γ ) ^περιλαμβάνονται στις προσωρινά επιτρεπόμενες ποικιλίες αμπέλου οι ποικιλίες οι οποίες :

- δεν ανταποκρίνονται στα κριτήρια που αναφέρονται στα στοιχεία^α ) και β ) αλλά έχουν ακόμα για τη διοικητική ενότητα η τμήμα διοικητικής ενότητας ορισμένη οικονομική σημασία, ή

- παρουσιάζουν ελαττώματα όσον αφορά την καλλιέργειά τους .

2 . Η ποιότητα εκτιμάται, κατά περίπτωση, με βάση τα αποτελέσματα των εξετάσεων της καλλιεργητικής συμπεριφοράς των εν λόγω ποικιλιών αμπέλου, καθώς και τα αποτελέσματα των αναλυτικών και οργανοληπτικών εξετάσεων των σχετικών οίνων .

Άρθρο 7 ιΟσον αφορά τις επιτραπέζιες ποικιλίες :

α ) ^περιλαμβάνονται στις συνιστώμενες ποικιλίες αμπέλου οι ποικιλίες που καλλιεργούνται για την παραγωγή επιτραπεζίων σταφυλιών για τα οποία υπάρχει μεγάλη ζήτηση στην αγορά

β ) ^περιλαμβάνονται στις επιτρεπόμενες ποικιλίες αμπέλου οι ποικιλίες οι οποίες :

- παράγουν σταφύλια των οποίων η ποιότητα, αν και αποδεκτού επιπέδου, είναι κατώτερη από την ποιότητα των σταφυλιών που αναφέρονται στο στοιχείο^α ), ή

- παρουσιάζουν ελαττώματα όσον αφορά την καλλιέργειά τους

γ ) ^περιλαμβάνονται στις προσωρινά επιτρεπόμενες ποικιλίες αμπέλου οι ποικιλίες :

- των οποίων τα σταφύλια επιδιώκεται να αποκλεισθούν από την αγορά λόγω της ανεπαρκούς ποιότητάς τους, ή

- οι οποίες παρουσιάζουν σοβαρά ελαττώματα όσον αφορά την καλλιέργειά τους .

Άρθρο 8 1 . ιΟσον αφορά τις ποικιλίες σταφυλιών για ειδικές χρήσεις :

α ) ^περιλαμβάνονται στις συνιστώμενες ποικιλίες αμπέλου οι ποικιλίες που ανήκουν στο είδος Vitis vinifera ( L .) ή προέρχονται από διασταύρωση μεταξύ ειδών, εάν αυτές οι ποικιλίες αμπέλου προσαρμόζονται φυσιολογικά για τις εν λόγω χρήσεις

β ) ^περιλαμβάνονται στις επιτρεπόμενες ποικιλίες αμπέλου οι ποικιλίες οι οποίες :

- παράγουν προϊόντα των οποίων η ποιότητα, αν και αποδεκτού επιπέδου, είναι κατώτερη από την ποιότητα των προϊόντων που παράγονται από ποικιλίες αμπέλου που αναφέρονται στο στοιχείο^α ), ή

- παράγουν σταφύλια τα οποία προσαρμόζονται λιγότερο στις εν λόγω χρήσεις σε σχέση με τις ποικιλίες αμπέλου που αναφέρονται στο στοιχείο^α )

γ ) ^περιλαμβάνονται στις προσωρινά επιτρεπόμενες ποικιλίες αμπέλου οι ποικιλίες οι οποίες :

- δεν ανταποκρίνονται στα κριτήρια που αναφέρονται στα στοιχεία^α ) και β ) αλλά έχουν ακόμη για το έδαφος της Κοινότητας ή για την/τις σχετική/ές διοικητική/ές ενότητα/ες, ανάλογα με την περίπτωση, ορισμένη οικονομική σημασία, ή

- παρουσιάζουν ελαττώματα όσον αφορά την καλλιέργειά τους .

2 . Η ποιότητα εκτιμάται, κατά περίπτωση, με βάση τα αποτελέσματα των εξετάσεων της καλλιεργητικής συμπεριφοράς των εν λόγω ποικιλιών αμπέλου, καθώς και τα αποτελέσματα των αναλυτικών και οργανοληπτικών εξετάσεων των τελικών προϊόντων .

Άρθρο 9 ιΟσον αφορά τις ποικιλίες υποκειμένων αμπέλου :

α ) ^Περιλαμβάνονται στις συνιστώμενες ποικιλίες αμπέλου οι ποικιλίες που καλλιεργούνται για τη λήψη υλικών αγενούς πολλαπλασιασμού της αμπέλου και για τις οποίες η αποκτηθείσα πείρα μαρτυρεί ικανοποιητική καλλιεργητική συμπεριφορά

β ) ^περιλαμβάνονται στις προσωρινά επιτρεπόμενες ποικιλίες αμπέλου οι ποικιλίες που παρουσιάζουν ανεπαρκή καλλιεργητική συμπεριφορά .

Άρθρο 10 1 . Με την επιφύλαξη του άρθρου 5δ παράγραφος 3 της οδηγίας 68/193/ΕΟΚ, συντάσσεται στα πλαίσια της κατάταξης κατάλογος συνωνύμων των ποικιλιών αμπέλου που περιλαμβάνονται στην κατάταξη, εφόσον τα συνώνυμα αυτά :

α ) ^χρησιμοποιούνται στο εμπόριο για την ονομασία των οίνων που προέρχονται από τις εν λόγω ποικιλίες αμπέλου, και

β ) ^είναι επαρκώς γνωστά .

2 . Μπορεί επίσης να συνταχθεί κατάλογος ομωνύμων των ποικιλιών αμπέλου που αναφέρονται στην παράγραφο 1 .

Άρθρο 11 1 . Η προσθήκη ποικιλίας αμπέλου που δεν περιλαμβάνεται για τη διοικητική ενότητα ή το τμήμα της διοικητικής ενότητος ή, κατά περίπτωση, για το έδαφος της Κοινότητας στην κατάταξη :

α ) ^στις συνιστώμενες ή επιτρεπόμενες κατηγορίες των ποικιλιών αμπέλου γίνεται :

- όσον αφορά τις οινοποιήσιμες ποικιλίες και τις επιτραπέζιες ποικιλίες, μόνον εφόσον η ποικιλία αυτή έχει ήδη εγγραφεί από πενταετίας τουλάχι -

στον στην κατάταξη, για διοικητική ενότητα ή τμήμα διοικητικής ενότητας άμεσα γειτονικής με το έδαφος της διοικητικής ενότητας ή τμήματος διοικητικής ενότητας για την οποία η αποδοχή στην κατάταξη λαμβάνεται υπόψη,

- όσον αφορά τις ποικιλίες υποκειμένων, μόνον εφόσον η καλλιεργητική συμπεριφορά της ποικιλίας αυτής έχει εξεταστεί και έχει αναγνωριστεί ως ικανοποιητική

β ) ^στην κατηγορία των επιτρεπομένων ποικιλιών αμπέλου, γίνεται μόνο προσωρινά, εάν η καλλιεργητική συμπεριφορά της ποικιλίας αυτής έχει εξεταστεί και έχει αναγνωριστεί ως ικανοποιητική αλλά τα αποτελέσματα της εξέτασης δεν επιτρέπουν ακόμη την τελική εκτίμηση της κατάταξης της εν λόγω ποικιλίας .

2 . Η αλλαγή κατηγορίας μιας ποικιλίας αμπέλου για την ίδια διοικητική ενότητα ή το ίδιο τμήμα διοικητικής ενότητας ή κατά περίπτωση, για το έδαφος της Κοινότητος μπορεί να γίνεται μόνο :

α ) ^με προαγωγή στην κατηγορία των συνιστωμένων ποικιλιών όσον αφορά :

- μια ποικιλία η οποία στις 31 Μαΐου 1974 περιλαμβανόταν στην κατηγορία των επιτρεπομένων ποικιλιών αμπέλου, για την ενότητα ή το τμήμα διοικητικής ενότητας για την οποία ζητείται η προσθήκη ή, κατά περίπτωση, για το έδαφος της Κοινότητας,

- μια ποικιλία η οποία προστέθηκε στην κατάταξη μετά τις 31 Μαΐου 1974 και η οποία παρέμεινε τουλάχιστον επί πέντε χρόνια στην κατηγορία των επιτρεπομένων ποικιλιών αμπέλου, για την ενότητα ή το τμήμα διοικητικής ενότητας για την οποία ζητείται η προσθήκη ή, κατά περίπτωση, για το έδαφος της Κοινότητας

β ) ^με κατάταξη μιας ποικιλίας σε κατώτερη κατηγορία :

- εάν η κτηθείσα πείρα έδειξε ότι δεν πληρούνται οι απαιτήσεις της κατηγορίας στην οποία η εν λόγω ποικιλία περιλαμβάνεται, ή

- εάν το καθιστά αναγκαίο η ποιότητα του λαμβανομένου προϊόντος, ή

- εάν η έκταση η φυτευμένη με αυτή την ποικιλία είναι πολύ περιορισμένη και συνεχίζει να μειώνεται .

3 . Μία ποικιλία αμπέλου διαγράφεται από την κατάταξη, εάν η καλλιεργητική της συμπεριφορά κριθεί μη ικανοποιητική .

4 . Στην περίπτωση που αναφέρεται στην παράγραφο 1 στοιχείο β ), η κατάταξη αντιπροσωπεύει τον προσωρινό χαρακτήρα της προσθήκης . Το νωρίτερο πέντε έτη και το αργότερο επτά έτη μετά την προσωρινή προσθήκη στην κατηγορία των επιτρεπομένων ποικιλιών αμπέλου, με βάση την κτηθείσα πείρα και λαμβάνοντας υπόψη τις εξετάσεις της καλλιεργητικής συμπεριφοράς που πραγματοποιούνται βάσει του άρθρου 12, αποφασίζεται εάν η εν λόγω ποικιλία:

- παραμένει οριστικά στην κατηγορία των επιτρεπομένων ποικιλιών αμπέλου,

- καταχωρείται στην κατηγορία των συνιστωμένων ποικιλιών αμπέλου,

- καταχωρείται στην κατηγορία των προσωρινά επιτρεπομένων ποικιλιών αμπέλου, ή

- ή διαγράφεται από την κατάταξη .

Εάν μετά την πάροδο της επταετίας δεν ληφθεί απόφαση, η εν λόγω ποικιλία θεωρείται ότι διαγράφηκε από την κατάταξη .

5 . Η εξέταση της καλλιεργητικής συμπεριφοράς δεν είναι αναγκαία για την προσθήκη επιτρεπομένης ποικιλίας αμπέλου στην κατηγορία των συνιστωμένων ποικιλιών αμπέλου, για την αυτή διοικητική ενότητα ή τμήμα διοικητικής ενότητας ή, κατά περίπτωση, για το έδαφος της Κοινότητας, εφόσον η καλλιεργητική συμπεριφορά είναι δυνατόν να αποδειχθεί κατά τρόπο ικανοποιητικό .

6 . Η απένταξη μιας ποικιλίας από την κατηγορία των προσωρινά επιτρεπομένων ποικιλιών αμπέλου έχει ως συνέπεια ότι η εν λόγω ποικιλία δεν μπορεί πλέον να φυτεύεται, να εμβολιάζεται ή να επανεμβολιάζεται από την ημερομηνία που ελήφθη η απόφαση για απένταξη .

7 . Οι λεπτομέρειες εφαρμογής του παρόντος άρθρου, και ιδίως οι αποφάσεις που αναφέρονται στην παράγραφο 4 πρώτο εδάφιο καθορίζονται σύμφωνα με τη διαδικασία που προβλέπεται στο άρθρο 83 του κανονισμού ( ΕΟΚ ) αριθ . 822/87 .

Άρθρο 12 1 . Η καλλιεργητική συμπεριφορά ποικιλίας αμπέλου διαπιστώνεται βάσει των πληροφοριών που συγκεντρώνει το ενδιαφερόμενο κράτος μέλος κατά τις εξετάσεις επί των καλλιεργητικών δοκιμών που πραγματοποιούνται μέσα σε όμορες διοικητικές ενότητες ή, κατά περίπτωση, στο έδαφος της Κοινότητας .

Η καλλιεργητική συμπεριφορά μιας ποικιλίας αμπέλου μπορεί να αναγνωριστεί ως ικανοποιητική μόνο όταν, σε σχέση με άλλες ποικιλίες αμπέλου που περιλαμβάνονται στην κατάταξη και τουλάχιστον για μια ενότητα ή τμήμα διοικητικής ενότητας, το σύνολο των ποιοτικών της χαρακτηριστικών αποτελεί σαφή βελτίωση για την καλλιέργεια ή για τη χρησιμοποίηση σταφυλιών ή υλικών αγενούς πολλαπλασιασμού που λαμβάνονται από αυτήν .

2 . Η Επιτροπή μπορεί, μετά από διαβούλευση με την Επιτροπή Διαχειρίσεως Οίνων, να ζητήσει από το ενδιαφερόμενο κράτος μέλος συμπληρωματική εξέταση της καλλιεργητικής συμπεριφοράς της εν λόγω ποικιλίας αμπέλου .

3 . Η διαπίστωση που αναφέρεται στην παράγραφο 1, πραγματοποιείται σύμφωνα με τη διαδικασία που προβλέπεται στο άρθρο 83 του κανονισμού ( ΕΟΚ ) αριθ . 822/87 .

Οι λεπτομέρειες εφαρμογής του παρόντος άρθρου, και ιδίως τα μέτρα που αφορούν την εξέταση της καλλιεργητικής συμπεριφοράς καθορίζονται σύμφωνα με την ίδια διαδικασία .

Άρθρο 13 1 . Απαγορεύονται η φύτευση, ακόμη και προς αντικατάσταση ελλειπόντων πρέμνων, ο επιτόπιος εμβολιασμός και επανεμβολιασμός :

- ποικιλιών αμπέλου που δεν περιλαμβάνονται στην κατάταξη, ή

- προσωρινά επιτρεπομένων ποικιλιών αμπέλου .

2 . Ωστόσο τα κράτη μέλη μπορούν να αποδέχονται παρεκκλίσεις από την παράγραφο 1 πρώτη περίπτωση, για τους ακόλουθους σκοπούς :

- εξέταση της καλλιεργητικής συμπεριφοράς ποικιλίας αμπέλου που δεν περιλαμβάνεται στην κατάταξη για την ενότητα ή τμήμα διοικητικής ενότητας ή για το έδαφος της Κοινότητας,

- επιστημονικές έρευνες,

- εργασίες επιλογής ή διασταύρωσης,

- παραγωγή υλικών αγενούς πολλαπλασιασμού της αμπέλου που προορίζονται αποκλειστικά για εξαγωγή προς τις τρίτες χώρες υπό τον όρο καταλλήλου ελέγχου της παραγωγής .

Τα ενδιαφερόμενα κράτη μέλη γνωστοποιούν στην Επιτροπή :

α ) ^τον κατάλογο των ποικιλιών αμπέλου που αποτελούν το αντικείμενο του πρώτου εδαφίου τετάρτη περίπτωση, καθώς και

β ) ^τις διατάξεις που εφαρμόζουν για την εξασφάλιση του ελέγχου της παραγωγής αυτής .

Τα κράτη μέλη γνωστοποιούν στην Επιτροπή πριν από την

1η Οκτωβρίου κάθε έτους τις τροποποιήσεις που θα επιφέρουν στον εν λόγω κατάλογο .

3 . Το κράτος μέλος το οποίο αποδέχεται τις παρεκκλίσεις που αναφέρονται στην παράγραφο 2, εξασφαλίζει κατ' έτος συστηματικό έλεγχο των αμπέλων των οποίων η φύτευση επιτρέπεται, και μεριμνά ώστε η ενδεχόμενη διανομή υλικών αγενούς πολλαπλασιασμού να μην υπερβαίνει τους προαναφερόμενους σκοπούς . Μεταξύ των αρχών που καθορίζονται από τα κράτη μέλη και των φυσικών ή νομικών προσώπων ή ομάδων προσώπων που προτίθενται να καλλιεργήσουν ποικιλία αμπέλου που δεν περιλαμβάνεται στην κατάταξη, για μια ενότητα ή τμήμα διοικητικής ενότητας ή για το έδαφος της Κοινότητας, συνάπτονται ιδιωτικά καλλιεργητικά συμφωνητικά .

4 . Τα προϊόντα που προέρχονται από ποικιλία αμπέλου για την οποία γίνονται εξετάσεις καλλιεργητικής συμπεριφοράς, επιστημονικές έρευνες ή εργασίες επιλογής ή διασταύρωσης όπως αναφέρονται στην παράγραφο 2, θεωρούνται ισοδύναμα προς τα προϊόντα που λαμβάνονται από επιτρεπόμενες ποικιλίες αμπέλου .

Άρθρο 14 1 . Ο κανονισμός ( ΕΟΚ ) αριθ . 347/79 καταργείται .

2 . Οι παραπομπές στον κανονισμό που καταργείται δυνάμει της παραγράφου 1 θεωρούνται ότι γίνονται στον παρόντα κανονισμό .

Άρθρο 15 Ο παρών κανονισμός αρχίζει να ισχύει την 1η Σεπτεμβρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 24 Ιουλίου 1989 .

Για το Συμβούλιο

Ο Πρόεδρος

H . NALLET

( 1 ) ΕΕ αριθ . L 84 της 27 . 3 . 1987, σ . 1 .

( 2 ) ΕΕ αριθ . L 128 της 11 . 5 . 1989, σ . 31.

( 3 ) ΕΕ αριθ . L 54 της 5 . 3 . 1979, σ . 75 .

( 4 ) ΕΕ αριθ . L 367 της 31 . 12 . 1985, σ . 39.(5 ) ΕΕ αριθ . 56 της 7 . 7 . 1962, σ . 1606/62 .

( 6 ) ΕΕ αριθ . L 97 της 11 . 4 . 1989, σ . 19.(7 ) ΕΕ αριθ . L 118 της 20 . 5 . 1972, σ . 1 .

( 8 ) ΕΕ αριθ . L 118 της 29 . 4 . 1989, σ . 12.(9 ) ΕΕ αριθ . L 93 της 17 . 4 . 1968, σ . 15 .